EkBass/fiwiki-20250220-pages-articles huggingface dataset:
Abel Salazar

Abel Salazar (s. 19. heinäkuuta 1889, Guimarães, k. 29. joulukuuta 1946, Lissabon) oli portugalilainen lääkäri, tutkija, professori ja taidemaalari. Hän toimi Porton yliopistossa histologian ja embryologian professorina vuodesta 1917. Salazar julkaisi yhteensä 116 tieteellistä julkaisua. Salazarin mukaan on nimetty Porton kaupungissa sijaitseva Instituto de Ciências Biomédicas Abel Salazar (, ICBAS). Instituutti perustettiin vuonna 1975 ja se kuuluu hallinnollisesti Porton yliopiston yhteyteen. Abel Salazar ei ole sukua Portugalin pitkäaikaiselle diktaattorille António de Oliveira Salazarille. ==Aiheesta muualla== *Casa Museu Abel Salazar *Abel Salazarin elämäkerta Luokka:Portugalilaiset lääkärit Luokka:Portugalilaiset professorit Luokka:Portugalilaiset taidemaalarit Luokka:Vuonna 1889 syntyneet Luokka:Vuonna 1946 kuolleet
Loir-et-Cher

Loir-et-Cher on Ranskan departementti, jonka tunnusnumero on 41. Alueen hallinnollinen keskus on Blois. Departementin pinta-ala on 6 343 neliökilometriä ja väkiluku oli vuonna 2006 yhteensä 325 183. Väestötiheys oli 51,3 asukasta neliökilometrillä. Loir-et-Cher perustettiin Ranskan vallankumouksen seurauksena, 4. maaliskuuta 1790. Perustamisessa sovellettiin vain runsas kaksi kuukautta aikaisemmin säädettyä lakia, joka oli päivätty 22. joulukuuta 1789. Uuteen alueeseen yhdistettiin aikaisemmin Tourainen ja Orléanaisin maakuntiin kuuluneita alueita. Se sai nimensä kahden alueellaan virtaavan joen mukaan. Loir-et-Cher kuuluu Centren hallintoalueeseen (), ja sen rajanaapureita ovat Eure-et-Loir, Loiret, Cher, Indre, Indre-et-Loire ja Sarthe. Loir-et-Cherin hallinnollisella alueella on yhteensä 291 kuntaa, joista suurimpia ovat: *Blois *Bracieux *Cellettes *Chambord *Chaumont-sur- Loire *Chaumont-sur-Tharonne *Cour-Cheverny *Herbault *La Ferté-Beauharnais *Lamotte-Beuvron *Lunay *Marchenoir *Mennetou-sur-Cher *Mer *Mondoubleau *Montoire-sur-le-Loir *Montrichard *Mont-près-Chambord *Morée *Neung-sur- Beuvron *Nouan-le-Fuzelier *Onzain *Oucques *Ouzouer-le-Marché *Pontlevoy *Romorantin-Lanthenay *Saint-Aignan *Saint-Amand-Longpré *Salbris *Selles *Selommes *Souesmes *Saint-Léonard-en-Beauce *Trôo *Vendôme == Katso myös == * Luettelo Loir-et-Cherin kunnista == Lähteet == ==Aiheesta muualla== *Maakuntaneuvoston sivut (conseil général) *Météo France - Loir-et-Cherin ilmasto *
José Carlos Mariátegui

José Carlos Mariátegui La Chira (14. kesäkuuta 1894 Moquegua – 16. huhtikuuta 1930 Lima) oli perulainen toimittaja ja poliittinen filosofi. Mariátegui oli yksi 1900-luvun merkittävimmistä sosialisteista Latinalaisessa Amerikassa. Hänen tärkein teoksensa on 1928 julkaistu Siete ensayos de interpretacion de la realidad peruana (Seitsemän tulkitsevaa esseetä perulaisesta todellisuudesta). Samana vuonna hän myös erosi APRAsta johtuen erityisesti ideologisista erimielisyyksistä Haya de la Torren kanssa, ja oli sen jälkeen perustamassa perustamassa Perun sosialistista puoluetta. == Lähteet == Luokka:Perulaiset henkilöt Luokka:Toimittajat Luokka:Filosofit Luokka:Vuonna 1894 syntyneet Luokka:Vuonna 1930 kuolleet
Giresunin maakunta

Giresun maakunta () on maakunta pohjoisessa-Turkissa Mustanmeren rannalla. Giresun maakunnan pääkaupunki on Giresun. Vuoden 2015 lopussa arvioitu väkiluku oli 426 686. == Piirikunnat == Giresun maakunta on jaettu 16 piirikuntaan. *Alucra *Bulancak *Çamoluk *Çanakçı *Dereli *Doğankent *Espiye *Eynesil *Giresun *Görele *Güce *Keşap *Piraziz *Şebinkarahisar *Tirebolu *Yağlıdere == Lähteet == == Aiheesta muualla == * Giresun Weather Forecast Information * Giresun Media
Giresun

Giresun on samannimisen maakunnan pääkaupunki Turkin pohjoisosassa. Vuoden 2015 lopussa kaupungin arvioitu väkiluku oli 105 748. Kaupungissa toimii yliopisto, joka perustettiin vuonna 2006. Sen edeltäjä oli tyttökoulunopettajien seminaari, joka toimi jo vuodesta 1962. == Lähteet == == Aiheesta muualla == Luokka:Turkin kaupungit Luokka:Giresunin maakunta
Kaakon rintama

Kaakon rintama oli Puna-armeijan toisen maailmansodan rintama, joka muodostettiin 7. elokuuta 1942 1. panssariarmeijasta. 30. syyskuuta 1942 se uudelleennimettiin Stalingradin rintamaksi. Rintaman komentajana toimi kenraalieversti Andrei Jerjomenko. == Lähteet == Luokka:Puna-armeijan rintamat toisessa maailmansodassa
Nikolai Piljugin

Nikolai Aleksevitš Piljugin (, 5. toukokuuta 1908 – 2. elokuuta 1982) oli neuvostoliittolainen kantorakettien ja avaruusalusten propulsiojärjestelmien säätöjärjestelmien pääsuunnittelija. Hän osallistui pitkän uransa alussa mannertenvälisen ballistisen ohjuksen R-7:n ja lopussa Buran-avaruussukkulan säätöjärjestelmien suunnitteluun. Luokka:Neuvostoliittolaiset raketti- insinöörit Luokka:Sosialistisen työn sankarit Luokka:Vuonna 1908 syntyneet Luokka:Vuonna 1982 kuolleet
Andrew Wood

Andrew Patrick Wood (8. tammikuuta 1966 – 19. maaliskuuta 1990) oli yhdysvaltalainen rock-laulaja. Hän oli grunge-yhtyeen Mother Love Bonen keulakuvana sen perustamisesta saakka, aikaisemmin Wood toimi lyhytikäisen Malfunkshun-yhtyeen laulajana. Woodilla oli pitkään ollut suuri riippuvuus heroiiniin, joka vei häneltä lopulta hengen vuoden 1990 keväällä juuri ennen Mother Love Bonen ensimmäisen pitkäsoiton julkaisua. Woodilla oli myös paljon soolomateriaalia tehtynä, mutta nämä ovat toistaiseksi jääneet julkaisematta. Hänen kunniakseen perustettiin projektiluonteinen yhtye Temple of the Dog. == Kuoleman jälkeen == Woodin muistoksi Mother Love Bonen jäsenet ja silloisen Soundgardenin jäsenet Chris Cornell ja Matt Cameron perustivat yhdessä muusikoiden Eddie Vedderin ja Mike McCreadyn superyhtyeen Temple of the Dogin ja julkaisivat samalla nimellä albumin vuonna 1991. Wood nousi kuolemansa jälkeen grunge genren jonkinmoiseksi legendaksi, ja hän on ollut monille genren muusikoille inspiraation lähde. Esimerkiksi Alice in Chainsin kitaristi Jerry Cantrell teki kappaleen Would?, joka on saanut vaikutteita Woodista. Kappale julkaistiin yhtyeen menestysalbumilla Dirt (1992). == Diskografia == === Malfunkshun === ==== Albumit ==== *Return to Olypmus (1995, postuumi) ==== Julkaisut kokoelmilla ==== *"With Yo' Heart (Not Yo' Hands)" ja "Stars-N-You" kokoelmalla Deep Six (1986) *"My Only Fan" ja "Shotgun Wedding" kokoelmalla Another Pyrrhic Victory: The Only Compilation Of Dead Seattle God Bands (1989) === Mother Love Bone === ==== EP:t ==== *Shine (1989) ==== Albumit ==== *Apple (1990, postuumi) *Stardog Champion (1992, kokoelma) ==== Singlet ==== * Stardog Champion (Promo) (Stardog/Mercury Records, 1990) * This Is Shangrila (Promo) (Stardog/Mercury Records, 1990) * Stardog Champion (Promo) (Stardog/Mercury Records, 1992) * Capricorn Sister (Promo) (Stardog/Mercury Records, 1992) Luokka:Yhdysvaltalaiset laulajat Luokka:Vuonna 1966 syntyneet Luokka:Vuonna 1990 kuolleet
Vladimir Syromjatnikov

Vladimir Sergejevitš Syromjatnikov () ( 7. tammikuuta 1933 Arkangeli – 19. syyskuuta 2006 Moskova) oli neuvostoliittolainen avaruusalusten suunnittelija. Syromjatnikov osallistui 1950-luvun lopussa Vostok-avaruusaluksen suunnitteluun. Hänet tunnetaan miehitettyjen avaruusalusten telakointimekanismien suunnittelijana. Hänen suunnittelemansa mekanismi oli käytössä, kun Sojuz ja Apollo telakoituivat avaruudessa 1970-luvun puolivälissä. 1990-luvulla hän kehitti telakointimekanismiaan siten, että sen avulla voitiin telakoida NASAn avaruussukkula Mir-avaruusasemaan. Kansainvälisen ISS-avaruusaseman telakointijärjestelmät ovat Syromjatnikovin suunnittelemia. == Aiheesta muualla == * Vladimir Syromyatnikov The Telegraph 9.10.2006 Luokka:Neuvostoliittolaiset raketti-insinöörit Luokka:Vuonna 1933 syntyneet Luokka:Vuonna 2006 kuolleet
Häkämies

Häkämies on suomalainen sukunimi, joka on muun muassa seuraavilla henkilöillä: *Antti Häkämies (s. 1986), maastohiihtäjä *Erkki Häkämies (1928–1993), Kokoomuksen kansanedustaja, Kari ja Jyri Häkämiehen isä *Jyri Häkämies (s. 1961), ministeri, Kokoomuksen kansanedustaja ja Elinkeinoelämän keskusliiton toimitusjohtaja *Kari Häkämies (s. 1956), ministeri ja Kokoomuksen kansanedustaja *Tiina Häkämies (Nummenmaa, s. 1976), malli, juontaja ja näyttelijä.
Marc Karam

Marc Karam (s. 28. elokuuta 1980, Montreal) on kanadalainen pokeriammattilainen. Karamin syntymän jälkeen libanonilaistaustainen perhe muutti Libanoniin vuonna 1982, mutta palasi takaisin Kanadan Ottawaan seuraavana vuonna. Karam aloitti täyspäiväisen pokeriammattilaisuuden alkuvuodesta 2006. Hänen lempinimensä on "Myst". Karamin pokeriuran toistaiseksi arvokkain saavutus on European Poker Tourin Monte Carlon vuoden 2007 Grand Finalin kakkostila. Karam ansaitsi Gavin Griffinin voittamasta turnauksesta 1 061 820 euroa. Vuonna 2006 hän oli samassa turnauksessa neljäs. World Poker Tourilla Karam on selvinnyt finaalipöytään kerran: North American Poker Championship WPT No-Limit Hold'em Championship -turnauksessa vuonna 2006 hän oli kuudes ansaiten 169 027 dollaria. Australian mestaruuskilpailuissa eli "Aussie Millions" -tapahtuman pääturnauksessa vuonna 2007 Karam oli samoin kuudes. Marc Karam edustaa Eurolinx Poker -nettipokerihuonetta. Lokakuussa 2007 hänen pokeriuransa turnausansiot ylittivät 2,0 miljoonaa dollaria. == Lähteet == == Aiheesta muualla == * Karamin blogi * Luokka:Kanadalaiset pokerinpelaajat Luokka:Vuonna 1980 syntyneet Luokka:Elävät henkilöt
Pii (nimi)

Pii on suomalainen naisen ja miehen etunimi. Suomessa nimi Pii oli Digi- ja väestötietoviraston tietojen mukaan annettu tammikuuhun 2025 mennessä 91 naiselle ja alle 30 miehelle. Lisäksi Pi-nimisiä naisia on noin 40–50. ==Pii tai Pi-nimisiä== * Pi Berg, oik. Ida Maria Berg-Myklebust (1900–1079), suomenruotsalainen runoilija * Pi Sarpaneva, oik. Ann-Mari Sarpaneva (1933–2019), suomalainen sisustusarkkitehti * Pii, oik. Pirkko Kolbe (1903–2008), suomalainen toimittaja ja pakinoitsija ==Kuvitteellisia Pii- nimisiä== * Pii Marin, päähenkilö Eppu Nuotion kirjassa "Musta" ==Lähteet== Luokka:Etunimet
Severodvinsk

Severodvinsk () on satamakaupunki Vienanmeren Vienanlahden etelärannalla Pohjois-Venäjällä. Se sijaitsee Vienanjoen suiston länsireunalla, 35 km Arkangelista länteen. Severodvinsk on Arkangelin alueen toiseksi suurin kaupunki. Väkiluku oli vuonna 2010 noin 192 353. thumb|left|Sevmaš on Venäjän suurimpia telakoita. ==Historia== Paikkakunnalla sijaitsi vuodesta 1419 saakka Pyhän Nikolauksen mukaan nimetty karjalainen luostari. Luostari oli linnoitettu, ja se oli Moskovan Venäjälle sotilaallisesti merkittävä tukikohta Vienanmeren äärellä. Vuosina 1553–1583 paikkakunnalla oli Venäjän ensimmäinen merisatama. Paikkakunnan neuvostoaikana suljetun luostarin puinen linnoitustorni (1691–1692) siirrettiin vuonna 1932 Moskovaan Kolemeskojen (Коломенское) museoalueelle. Alueelle perustettiin kesäkuussa 1936 laivanrakennusta varten taajama nimellä Sudostroi (). Rakennustyöhön käytettiin gulag-vankityövoimaa. Paikkakunta sai pian kaupungin aseman. Vuosina 1938–1957 kaupungin nimi oli Molotovsk Neuvostoliiton pääministeriä vastaavassa tehtävässä kansankomissaarien puhemiehenä toimineen Vjatšeslav Molotovin (1890–1986) mukaan. Toisen maailmansodan syttyessä kaupungissa asui 40 000 ihmistä. Satama avattiin joulukuussa 1941, ja yli puolet Britanniasta ja Yhdysvalloista tulleesta Lend-Lease-avusta kulki sen kautta. Kaupungissa oli vuonna 1939 noin 21 000 asukasta, ja kehitys jatkui niin, että vuonna 1959 asukkaita oli 79 000, vuonna 1970 noin 145 000 ja vuonna 1979 noin 197 000. Destalinisaation aikana vuonna 1957 kaupungin nimi muutettiin Severodvinskiksi. Kaupunkiin johtaa rautatie. Siellä on Venäjän laivaston telakka ja satama. Lisäksi on muutakin telakkateollisuutta, tienpitokoneiden valmistusta, rakennustarvike-, puunjalostus-, kaluste- ja vaateteollisuutta, lihanjalostamo, meijeri, tekninen oppilaitos, teatteri ja kivisiä luostarirakennuksia. == Laivastotukikohta ja telakka== Severodvinsk on Venäjän laivaston ydinsukellusveneiden päätukikohta ja suuri laivastotelakka, johon on keskitetty erityisesti ydinkäyttöisten alusten, sukellusveneiden ja myös öljynporauslauttojen rakennus- ja korjaustoimintaa. Severodvinskin merkittävin yritys on nykyisin meriteollisuuskonserni OSK:hon kuuluva Sevmaš-telakka eli telakka numero 402, Sevmašpredprijatije (Севмашпредприятие). Siellä rakennettiin Neuvostoliiton ensimmäiset ydinsukellusveneet 1957. Venäjän sukellusveneiden valmistus on nykyisin keskitetty telakalle, ja siellä työskentelee yli 25 000 henkilöä. Telakalla valmistetaan myös öljynporauslauttoja. Vuonna 2007 telakalla aloitettiin kelluvien ydinvoimaloiden valmistus. == Ystävyyskaupungit == * Tiraspol, Moldova * Brjansk, Venäjä * Mazyr, Valko-Venäjä * Sumy, Ukraina * Portsmouth, Yhdysvallat ==Lähteet== * Severodvinsk globalsecurity.org ===Viitteet=== ==Aiheesta muualla== *Kaupungin epävirallinen sivusto (sevska.net) Luokka:Arkangelin alueen kaupungit
Dvina

Dvina voi tarkoittaa seuraavia: * Vienanjoki, eli 'Pohjoinen Dvina' * Väinäjoki, eli 'Läntinen Dvina' * R-12, neuvostoliittolainen ohjus * S-75, neuvostoliittolainen ilmatorjuntaohjus * venäläisen risteilijän Pamjat Azovan myöhempi nimi
Osroene

Osroene ( tai Osrhoēnē) oli antiikin aikainen alue ja kuningaskunta Lähi- idässä Eufratin yläjuoksulla nykyisten Syyrian ja Turkin alueilla. Se oli itsenäinen tai osittain itsenäinen vuosina 132 eaa. – 244 jaa. Osroene tunnettiin myös sen pääkaupungin Edessan (nyk. Şanlıurfa) nimellä. Abgarien hallitsijasuku perusti Osroenen kuningaskunnan noin vuonna 132 eaa. seleukidien ja parthialaisten sotien sekasorron aikana. Aluksi Osroene oli parthialaisten vasallina, myöhemmin Armenian Tigranes Suuren alaisena. Pompeiuksen sotaretkien jälkeen Osroene siirtyi Rooman valtapiiriin. Roomalaiset valtasivat Edessan Trajanuksen aikana. Noin vuonna 195–199 Osroenesta tuli Rooman Osroenen provinssi. == Lähteet == * * === Viitteet === == Aiheesta muualla == Luokka:Aasian entiset valtiot Luokka:Rooman valtakunnan alueet
Kansanviisaus

Kansanviisaus tarkoittaa yleisimmin kansanomaisia, ei-tieteellisiä tietoja tai käsityksiä maailmasta, jotka eivät kuitenkaan ole suoranaisesti myyttisiä tai yliluonnollisia. Tosin jotkut laskevat kansanviisauksiksi myös yliluonnolliset käsitykset ja monenlaiset kulttuuri-ilmiöt, varsinkin, jos sanaa pidetään vastineena englannin termille folklore. Folklorea vastaa kuitenkin paremmin termi kansanperinne. Kansanviisaudet sitovat yleensä jonkin syyn johonkin seuraukseen, esimerkiksi tietynlaiset pilvet tietynlaiseen tulevaan säähän tai jonkin yrtin käytön paranemiseen. Kansanviisauksien avulla voi tehdä likimääräisiä ennustuksia ilmiöistä, kuten säästä tai naisen käytöksestä. Kansanviisauksista osa on havaittu maailmaa tarkkailemalla. Niiden päätelmät eivät kuitenkaan vastaa luotettavuudessa tai ennustuskyvyssä tieteellisiä teorioita, jotka on hankittu tieteellisen tutkimuksen keinoin. Kansanviisaudet ovat yleensä melko yksioikoisia ja yksinkertaisia. Niistä monet onkin suomessa puettu sananlaskujen muotoon. == Kirjallisuutta == * * * Luokka:Kansanperinne
Aristeides Ateenalainen

Aristeides Ateenalainen (myös Pyhä Aristeides tai Aristeides Markianos, , ; k. n. 134) oli varhaiskristillinen kreikkalainen kirjailija ja apologeetti. Hänet tunnetaan ennen kaikkea teoksestaan Apologia. Aristeides ja hänen kirjoituksensa tunnettiin 1800-luvulle saakka ainoastaan Eusebioksen ja Hieronymuksen teoksissa olevien viittausten kautta. Eusebios kirjoitti, että Aristeides ja eräs toinen apologeetti, Kodratos, toimittivat apologiansa henkilökohtaisesti keisari Hadrianukselle. Aristeideen kerrotaan toimineen filosofina Ateenassa senkin jälkeen kun oli kääntynyt kristinuskoon. Hänen nimiinsä on laitettu myös saarna Luukkaan evankeliumin jakeesta 23:43. Vuonna 1878 armenialaiset venetsialaisen mekhitarilaisluostarin munkit julkaisivat apologian kaksi ensimmäistä lukua, jotka he olivat löytäneet kokoelmistaan, sekä niiden latinankieliset käännökset. Katkelmien aitoudesta kiisteltiin, ja ennen kaikkea Ernest Renan vastusti tekstien aitoutta. Rendell Harris löysi kuitenkin vuonna 1889 kokonaisen syyriankielisen käännöksen Apologiasta Pyhän Katariinan luostarista Siinailta. Tämä todisti armenialaisen käsikirjoituksen aitouden sekä johti havaintoon, että kreikankielinen teksti oli ollut säilynyt osana 500-luvulla kirjoitettua romaania nimeltä Barlaamin ja Josafatin elämä. F. C. Conybeare löysi vielä toisen armenialaisen käsikirjoitusfragmentin 1000-luvulta. Apologiassaan Aristeides kirjoittaa, että täytyy olla olemassa yksi Jumala luojana, ja että kristityt ymmärtävät ja noudattavat Jumalan käskyjä paremmin kuin sen enempää juutalaiset, kreikkalaiset, barbaarit kuin pakanatkaan. == Kirjallisuutta == * Aristides Ateenalainen: Apologia. Teoksessa == Aiheesta muualla == * Aristeideen apologia, Early Christian Writings Luokka:Antiikin kreikkalaiset kirjailijat Luokka:Kirkkoisät Luokka:Kristilliset apologistit
Rikas ja kunniallinen

Rikas ja kunniallinen on vuonna 1988 MTV:llä lähetetty suomalainen televisiosarja, jonka Solja Kievari käsikirjoitti Eeva Joenpellon saman nimisen romaanin pohjalta. 3-osaisen sarjan ohjasi Seppo Wallin. == Näyttelijät == == Jaksoluettelo == Jakso Ensiesitys Uusinta 1\. 28.03.1988 04.04.1994 2\. 04.04.1988 11.04.1994 3\. 11.04.1988 18.04.1994 == Aiheesta muualla == * Luokka:Suomalaiset draamasarjat Luokka:1980-luvun televisiosarjat
Seppo Lindblom

Seppo Olavi Lindblom (s. 9. elokuuta 1935 Helsinki) on suomalainen sosiaalidemokraattinen talousmies ja poliitikko sekä entinen ministeri ja Postipankin pääjohtaja. Lindblomin isä oli ammattiyhdistysjohtaja Olavi Lindblom. Lindblom itse liittyi SDP:hen ja Akateemiseen sos.dem. yhdistykseen 1950-luvun puolivälissä. Lindblom pääsi ylioppilaaksi 1954 ja valmistui valtiotieteen kandidaatiksi 1960. ==Koiviston sihteerinä== Lindblom työskenteli Suomen Työväen Säästöpankin konttorinhoitajana 1958–1960 ja Suomen Pankin tutkijana 1960–1968. Hän tuli julkisuuteen toimiessaan pääministeri Mauno Koiviston poliittisena sihteerinä 1968–1970. 1970-luvun alussa Lindblom oli Työväen Taloudellisen Tutkimuslaitoksen esimiehenä 1970–1972, valtiovarainministeriön kansantalousosaston päällikkönä 1973–1974 ja valtioneuvoston tulopoliittisena virkamiehenä 1973–1974. Lindblom ei tuntenut Koivistoa kovin läheisesti suostuessaan tämän sihteeriksi vuonna 1968, mutta siitä alkoi näiden kahden yli neljä vuosikymmentä jatkunut poikkeuksellisen läheinen ystävyys ja yhteistyö. ==Pankkimiehenä== Suomen Pankissa Lindblom oli johtajana 1974–1982 ja johtokunnan jäsenenä 1982–1987. Viimeksi Lindblom oli Postipankin pääjohtajana 1988–1995. Hän joutui lähtemään Postipankista 1995 pankin New Yorkin sivukonttorin aiheuttamien satojen miljoonien markkojen tappioiden synnyttämän arvostelun jälkeen. Tällöin entinen presidentti Koivisto puolusti häntä voimakkaasti. Lindblom itse puolustautui toteamalla, ettei osannut varautua pankin New Yorkin konttorin jättitappioihin ja pääjohtajan erottamiseen johtaneisiin ongelmiin, vaikka "koko kansantalouden taseiden kertomista uhkakuvista olin sen sijaan osannut varoittaa. Olin näköjään ollut väärään aikaan väärässä paikassa".Erkki Tuomiojan arviointi teoksesta Seppo Lindblom, Manun matkassa. Lokakuu 2009. Viitattu 2.9.2014. ==Ministerinä== Lindblom oli kauppa- ja teollisuusministerinä Rafael Paasion II hallituksessa 1972 ja Kalevi Sorsan IV hallituksessa 1983–1987. Ylijohtajakaudellaan Lindblom sotkeutui Zavidovo-vuotoon eli presidentin muistion julkistamiseen syksyllä 1972.Mitä–Missä–Milloin 1974, s. 80. ==Toiminta 2000-luvulla== Lindblom toimi Kauppa- ja teollisuusministeriön alaisen Invest in Finlandin hallituksen puheenjohtajana 2000–2004. Eläkevuosinaan Lindblom väitteli sosiaalipolitiikan alalta valtiotieteen tohtoriksi 2002. Hän on myös julkaissut runsaasti talousalan kirjallisuutta. ==Perhe== Lindblomin puolisona on ollut vuodesta 1958 Anneli Mirjami Johansson. Heillä on neljä tytärtä, joista vanhin on Helsingin yliopiston rehtori Sari Lindblom.Kuka kukin on 1978, s. 530 Runeberg.org.Venla Pystynen: Tytär ei jäänyt vieraaksi Helsingin Sanomat 6.5.2023. Viitattu 6.5.2023. == Teokset == * * * * * * * * * Huojuva tasavalta, Otava, 2013. ==Lähteet== ==Aiheesta muualla== * Seppo Lindblomin 70-vuotishaastattelu Demarissa * Luokka:Suomen kauppa- ja teollisuusministerit Luokka:Suomen Sosialidemokraattisen Puolueen poliitikot Luokka:Suomen Pankin johtajat Luokka:Vuonna 1935 syntyneet Luokka:Elävät henkilöt Luokka:Erityisavustajat
Mustamolli

Mustamolli on mollin (Poecilia sphenops) pitkälle jalostettu muoto, eikä sitä tavata tässä muodossa luonnossa ollenkaan. Molli kuuluu synnyttäviin hammaskarppeihin. Luonnonvaraiset mollit ovat kotoisin Keski- ja Etelä- Amerikasta. Akvaariossa molleja on pidetty jo yli 100 vuotta. Sametinvärisen mustamollin käyttäytyminen ja vaatimukset akvaariossa vastaavat hyvin paljon perinteistä mollia. Mustamolli tarvitsee elääkseen melko lämmintä vettä, n. 25-28 C. Veden pH-arvon tulisi olla 6,8-8. Koko aikuisena on noin 6-8 cm. Akvaarion minimikoon suositellaan olevan vähintään 80 litraa. == Ravinto == Mustamollit syövät melko monipuolista ruokaa. Akvaariokaloille hiutaleruoka on pääsääntöinen ravintomuoto, mutta myös levät ja pakasteruoat ovat hyvää vaihtelua ravintoon. Pienet pelletit ja pienet elävät hyönteiset kuuluvat myös mustamollin ruokavalioon. == Sukupuolierot == Sukupuolierot ovat melko selkeät, kuten kaikilla synnyttävillä hammaskarpeilla. Koiraat kasvavat noin 6 cm pitkiksi ja naaraat 8 cm pitkiksi. Naarailla on myös pulleampi vatsa. Vielä varmempaa on katsoa sukupuoli eväsiittimestä, joka on koirailla. == Lisääntyminen == Mustamollien viljely on helppoa, sillä ne lisääntyvät jatkuvasti, mikäli kalat viihtyvät akvaariossa ja vesiarvot ovat oikeat. Naaras kantaa poikasia noin 3,5-4 viikkoa. Mustamolli viihtyy hyvin pareittain, parvessa tai haaremittain. Suositeltavaa on, että yhtä koirasta kohti olisi vähintään kaksi tai kolme naarasta. Akvaariossa tulee olla poikasten piilopaikoiksi paljon kasvillisuutta. == Evämuunnokset == Mustamollista on tehty myös joitain evämuunnoksia, kuten lyyrapyrstöinen mustamolli. == Sairaudet == Mustamollit ovat alttiita sairastumaan pilkkutautiin, mutta akvaariossa oikeat vesiarvot edesauttavat taudin välttämistä. Akvaarioveden onkin suotavaa olla melko kovaa ja hieman emäksistä. Raakaveden manipulointi molleille sopivaksi on mahdollista, mutta pitkällä aikavälillä ei ehkä suositeltavaa ylimääräisen vaivan ja altaan muiden asukkaiden vuoksi. Monet muut akvaariokalat elävät pehmeässä ja happamassa vedessä, ja lemmikkimustamollien vesiarvovaatimukset voikin olla helpompi ottaa huomioon, kun niille hankkii oman akvaarion. == Lähteet == Luokka:Akvaariokalat Luokka:Hammaskarpit
Kansainvälinen Paulon sellokilpailu

Kansainvälinen Paulon sellokilpailu on Suomessa pidettävä, tärkeimpiin luettu kansainvälinen sellokilpailu. Kilpailu on järjestetty vuosina 1991, 1996, 2002, 2007, 2013 ja 2018. Seuraavan kerran kilpailu järjestetään vuonna 2023. Kilpailun taiteellisena johtajana ja tuomariston puheenjohtajana toimii sellotaiteilija Arto Noras. Kilpailu on saanut nimensä sen perustajalta ja päätukijalta Paulon Säätiöltä. ==Aikaisempien kisojen voittajat== :Lähde: cellocompetitionpaulo.orghttp://cellocompetitionpaulo.org/aikaisemmat- voittajat/ I Paulon sellokilpailu (4.-14.11.1991) # Xavier Phillips, Ranska, # Quirine Viersen, Alankomaat, # Henri Demarquette, Ranska, # Jan-Erik Gustafsson, Suomi, # Jean-Guihen Queyras, Ranska ja # Jens Peter Maintz, Saksa II Paulon sellokilpailu (3.-15.11.1996) # Hai-Ye Ni, Kiina, # Oren Shevlin, Iso-Britannia, # Perttu Kivilaakso, Suomi, # Inbal Segev, Israel ja Taneli Turunen, Suomi # Ani Aznavoorian, Yhdysvallat III Paulon sellokilpailu (5.-14.11.2002) # Enrico Bronzi, Italia, # Rafal Kwiatkowski, Puola, # Young- Hoon Song, Etelä-Korea, # Chui-Yee Lee, Hongkong/Kanada ja Renaud Déjardin, Ranska # Doo-Min Kim, Etelä-Korea IV Paulon sellokilpailu (13.-24.4.2007) # Andreas Brantelid, Ruotsi, Tanska, # Béatrice Reibel, Ranska, # Nicolas Altstaedt, Saksa, # Samuli Peltonen, Suomi, ja Janina Ruh, Saksa # Silver Ainomäe, Viro, Suomi. V Paulon sellokilpailu (16.–27.4.2013) # Kian Soltani, Itävalta # Pablo Ferrández Castro, Espanja ja Aurélien Pascal, Ranska # Alexander Ramm, Venäjä/Liettua # Norbert Anger, Saksa ja Janina Ruh, Saksa VI Paulon sellokilpailu (15.–25.10.2018) # Brannon Cho, Yhdysvallat # Zlatomir Fung, Yhdysvallat, ja Minji Kim, Etelä-Korea # kolmatta palkintoa ei jaettu # Bryan Cheng, Kanada, Leonardo Chiodo, Suomi, ja Timotheos Petrin, Kreikka == Lähteet == ==Aiheesta muualla== * Kansainvälisen Paulon sellokilpailun viralliset sivut Luokka:Suomalaiset musiikkikilpailut Luokka:Klassisen musiikin tapahtumat Suomessa Luokka:Kansainväliset kilpailut
Valladolidin polemikea

Valladolidin polemikea oli espanjalaisessa Valladolidin kaupungissa vuosina 1550 ja 1551 järjestetty väittelytilaisuus intiaanien kohtelusta. Kaarle V:n toimeksiannosta järjestetyssä väittelytilaisuudessa kiisteltiin valloitussodan oikeutuksesta, intiaanien kristinuskoon käännyttämisen menettelytavoista ja encomenderojen oikeuksien ikuistamisesta. Väittelytilaisuudessa olivat osapuolina Chiapasin piispa Bartolomé de las Casas ja Espanjan johtava humanisti, kuninkaan virallinen historioitsija, tohtori Juan Ginés de Sepúlveda, jonka mukaan käännytystyö sujuisi helpommin sotaa ja pakkoa käyttäen. Chiapasin piispa Bartolomé de las Casas vastusti Sepúlvedan näkemystä, vaikka hyväksyikin Francisco de Vitorian tavoin sodan joissakin tilanteissa oikeutetuksi. Käännytystyön tuli kuitenkin tapahtua rauhanomaisesti. Kokouksen tulokset jäivät heikoiksi. ==Lähteet== * Casas, Bartolomé de las; Apología o declaración y defensa universal de los derechos del hombre y de los pueblos. Salamanca 2000. * Sepúlveda, Juan Ginés de; Apología contra Fray Bartolomé de las Casas. Angel Losadan latinasta kääntämänä. * Sepúlveda, Juan Ginés de; Democrates Segundo o de las justas causas de la guerra contra los indios. Madrid 1984. Angel Losadan latinasta kääntämänä. Luokka:Espanjan kolonialismin historia Luokka:Valladolid
Kertšinsalmi

Kertšinsalmi (, , ) on noin 40 kilometriä pitkä Asovanmeren ja Mustanmeren yhdistävä kapea salmi, joka jää Krimin niemimaan itäisimmän osan eli Kertšin niemimaan ja Kaukasian puolella olevan Tamanin niemimaan väliin. Salmi on kapeimmillaan pohjoisosassaan, jossa se on vain 3–5 kilometriä leveä. Mustaanmereen avautuvassa eteläpäässä leveys on noin 14 kilometriä. Kertšin kaupunki sijaitsee salmen keskivaiheilla Kertšin niemimaan puolella.Strait of Kerch The Columbia Electronic Encyclopedia, Sixth Edition. Columbia University Press., 2003. Answers.com 18.4 2007. Salmi on 5–13 metriä syvä. Se tunnettiin antiikin aikana Krimin Bosporuksena. Alueella syntyi vuonna 2003 kriisi, kun Venäjä ryhtyi rakentamaan patoa Tamanin niemimaalta kohti salmessa Ukrainan puolella rajaa sijaitsevaa Tuzlan saarta. Padon rakennustyöt keskeytettiin ja myöhemmin osapuolten välillä solmittu sopimus määritti salmen yhteiskäyttöön. Venäjä kuitenkin kyseenalaisti saaren kuulumisen Ukrainalle vuonna 2005, ja asiasta ei ole päästy sopimukseen.Russia, Ukraine fail to settle border, Kerch Strait dispute Ria Novosti, 6. kesäkuuta 2006 ==Katso myös== * Kertšinsalmen välikohtaus 2018 * Krimin silta ==Lähteet== == Aiheesta muualla == Luokka:Venäjän salmet Luokka:Mustameri Luokka:Ukrainan ja Venäjän raja
Intiaaninsulka

Intiaaninsulka (Pristella maxillaris) on melko pieneksi jäävä hopeanvärinen tetra. Siitä on tullut vuosien saatossa melko suosittu akvaariokala. == Koko ja ulkonäkö == Intiaaninsulka on hopeanvärinen tetra, jonka evät ovat vaaleat ja niissä on mustat pilkut. Intiaaninsulka jää n. 4,5 cm kokoiseksi. Sukupuolierot ovat melko pienet. Koiraat ovat hieman kirkasvärisempiä kuin naaraat. Koiraat ovat myös hoikempia. Kutuvalmiilla naarailla on vatsa selvästi pullea.http://www.faunatar.fi/fin/index.php?page_id=304 == Alkuperä == Intiaaninsulka on kotoisin Etelä-Amerikasta, Amazonin ja Orinocon ympäristöstä. Nykyisin kaikki myynnissä olevat intiaaninsulat ovat viljeltyjä. Viljely tapahtuu pääosin Kauko-Idässä. == Käyttäytyminen ja lisääntyminen== Se on kaikille tetroille tyypilliseen tapaan parvikala, ja muodostaakseen parven tarvitaan vähintään 6 kalaa. On kuitenkin suositeltavaa pitää yli 10 yksilön parvea, sillä silloin laji pääsee oikeuksiinsa. Intiaaninsulan värit ovat kirkkaimmillaan akvaariossa, jossa on runsaasti kasveja ja tummahko pohjamateriaali. Lisäännyttäminen on melko helppoa verrattuna useaan muuhun tetraan. Kutupari eristetään omaan akvaarioon, jonka koko on vähintään 10 l. Vesiarvojen tulee olla lisääntymisaltaassa hieman erilaiset, kuin normaalissa akvaariossa. Lisääntymisaltaan pH:n tulee olla 6,5-7. Lämpötilan tulee olla 25 °C ja dH-arvon 5-10. Vanhemmat poistetaan heti kudun tapahduttua, sillä ne syövät kutunsa. Se sirottelee mädin valitsemaansa paikkaan. Poikaset ovat hyvin pieniä ja syövät likoeläimiä aluksi. Likoeläimiä voi kasvattaa itse monilla tavoin. == Vesiolot ja ravinto== Pienen kokonsa puolesta intiaaninsulkia voi pitää akvaariossa, jonka tilavuus on vähintään 50 litraa. Lämpötilan tulee intiaaninsulan akvaariossa olla 24–28 °C. Lämmön suhteen se sopii suurimman osan yleisesti seura-akvaariossa pidettävien kalojen kanssa. pH-arvon tulee olla 6–8 välillä. Kovuudella ei ole suurtakaan merkitystä. Pääsääntöisesti intiaaninsulat syövät hiutaleruokaa. Pienet pelletit sekä pienet elävät tai pakastetut eläimet ovat hyvä lisä niiden perusruokavalioon. Luonnossa se syö lähinnä hyönteisiä ja pikkuötököitä. == Lähteet == == Aiheesta muualla == *Faunatar *Fishbase.org Luokka:Akvaariokalat Luokka:Tetrat
Sepa

Sepa tarkoittaa seuraavia asioita: * Sepa Oy, suomalainen kattoristikkoja valmistava yritys * Sepa, Yhtenäinen euromaksualue Luokka:Seulonnan keskeiset artikkelit
Palettikala

Palettikala (Pelvicachromis pulcher) on kirjoahventen (Cichlidae) heimoon kuuluva kalalaji. == Koko ja ulkonäkö == Aikuisena naaras on noin 7 cm ja koiras 10 cm kokoinen. Aikuisena koiras on naarasta huomattavasti isompi, ja sen evät ovat venyneet pidemmiksi ja ovat teräväkärkisiä. Naaraat ovat kirkasvärisempiä, niiden vatsa on punaisempi, ja ne ovat usein pyöreämpiä. == Levinneisyys == Palettikalaa tavataan Beninin itäosissa, Nigerian eteläosissa ja Kamerunin länsiosissa. == Akvaariossa == Palettikala on varmasti helpoin kirjoahven. Se sopii mainiosti seura-akvaarioon, eikä nypi kasveja monen muun kirjoahvenen tapaan. Asuintoverit on vain valittava oikein. Laji voi elää hyvällä hoidolla jopa kahdeksanvuotiaaksi. Kaikki myynnissä olevat palettikalat ovat viljeltyjä. Laji luokitellaan kääpiökirjoahveniin. === Ruokinta === Palettikala on kaikkiruokainen. Sen pääravinto koostuu hiutaleruoasta. Pienet pelletit, pakastetut ja elävät pikkuhyönteiset tuovat vaihtelua ruokavalioon. Silloin tällöin maistuvat pehmeät vihanneksetkin. === Vesiolot === Palettikala ei ole tarkka veden suhteen. Paras olisi pH 6,5-7 ja lämpötila 24-26 C, ja pehmeä vesi. === Käyttäytyminen === Palettikala saattaa olla häiriöksi pienille ja kilteille kaloille, kuten monnisille. Kuitenkin yleensä tulee mainiosti toimeen tetrojen kanssa sekä pinnan tuntumassa asustavien kalojen kanssa. Kutuaikana se on todella ärhäkkä kaikkia kaloja kohtaan, jotka se tuntee uhakseen. Palettikala on kutuaikaan hyvin reviiritietoinen. Laji viihtyy parhaiten pariskuntana, sillä mikäli eri sukupuolia on useita, ne tappelevat varmasti. Akvaarion minimikoko pariskunnalle on 80 l, mutta suositeltavaa on isompikin akvaario. === Lisääntyminen === Lisääntyminen on helppoa ja vaivatonta jopa seura- akvaariossa. Tarvitaan vain yhteensopiva pariskunta ja luola, jonka ne vaativat. Lopulta ne kutevat luolaansa. Kun poikaset lähtevät uimaan, vanhemmat hoitavat niitä jopa kuukauden. Poikaset syövät teollisesti valmistettuja poikasruokia, sekä likoeläimiä ja artemiaa. Pienet poikaset saattavat löytää syötävää runsaskasvisesta akvaariosta moninkin tavoin. Lisääntyminen voi jossain tilanteessa yltyä riesaksi asti. == Lähteet == * Taksonomian lähde alaheimojen sukuihin asti: * Taksonomian lähde sukujen lajeista alaspäin: === Viitteet === Luokka:Akvaariokalat Luokka:Kirjoahvenet
Salibandyliigan kausi 2006–2007

Kausi 2006–2007 oli salibandyliigan 21. kausi. Runkosarja alkoi 30. syyskuuta 2006 ja päättyi 15. huhtikuuta 2007. Hallitsevana mestarina kauteen lähti Espoon Oilers. Mestaruuden voitti SSV, jolle se oli Salibandyliigan seitsemäs mestaruus. Pirkkalan Pirkat putosi vuoden vierailun jälkeen takaisin ykköseen. Runkosarjan pistepörssin voitti SSV:n Santtu Manner. == Miehet == === Runkosarja === === Liigakarsintojen 1. vaihe === SC Blues – TPS 10\. maaliskuuta SC Blues TPS 6–7rl. 11\. maaliskuuta TPS SC Blues 9–7 14\. maaliskuuta SC Blues TPS 7–10 TPS nousi Salibandyliigaan voitoin 3–0. SBS Pori – Rangers 8\. maaliskuuta SBS Pori Rangers 5-3 12\. maaliskuuta Rangers SBS Pori 6-8 15\. maaliskuuta SBS Pori Rangers 8-4 SBS Pori karsinnan 2. vaiheeseen voitoin 3-0. === Liigakarsintojen 2. vaihe === Happee – SBS Pori 24\. maaliskuuta Happee SBS Pori 5–7 26\. maaliskuuta SBS Pori Happee 6–11 28\. maaliskuuta Happee SBS Pori 8–7rl. 31\. maaliskuuta SBS Pori Happee 8–9 Happee jatkaa liigassa voitoin 3-1. SC Blues – OLS 23\. maaliskuuta SC Blues OLS 6–5ja. 25\. maaliskuuta OLS SC Blues 7–6 29\. maaliskuuta SC Blues OLS 5–6ja. 31\. maaliskuuta OLS SC Blues 9–8 OLS jatkaa liigassa voitoin 3-1. === Pudotuspelit === {{Turnauspuu8 |09.–14.3.2007| SSV|3| Gunners|0 |09.–18.3.2007| Josba|2| Trackers|3 |09.–18.3.2007| Oilers|2| Erä|3 |09.–14.3.2007| Classic|3| SPV|0 |23.–30.3.2007| SSV|3| Trackers|0 |23.–29.3.2007| Classic|3| Erä|0 |11.–15.4.2007| SSV|3| Classic|0 |5.4.2007| Erä|1| Trackers|0 }} === Puolivälierät === SSV – Gunners 9\. maaliskuuta SSV Gunners 7–4 11\. maaliskuuta Gunners SSV 2–4 14\. maaliskuuta SSV Gunners 7–6 SSV välieriin voitoin 3-0. Oilers – Erä 9\. maaliskuuta Oilers Erä 6–3 11\. maaliskuuta Erä Oilers 7–6 13\. maaliskuuta Oilers Erä 7–6 17\. maaliskuuta Erä Oilers 9–3 22\. maaliskuuta Oilers Erä 5-6rl. Erä välieriin voitoin 3-1. Classic – SPV 9\. maaliskuuta Classic SPV 5–4 12\. maaliskuuta SPV Classic 2–4 14\. maaliskuuta Classic SPV 13–5 Classic välieriin voitoin 3-0. Josba – Trackers 9\. maaliskuuta Josba Trackers 5–4rl. 11\. maaliskuuta Trackers Josba 6–7rl. 14\. maaliskuuta Josba Trackers 5–7 15\. maaliskuuta Trackers Josba 5–3 18\. maaliskuuta Josba Trackers 3–8 Trackers välieriin voitoin 3-2. === Välierät === SSV – Trackers 23\. maaliskuuta SSV Trackers 6–2 27\. maaliskuuta Trackers SSV 0–12 30\. maaliskuuta SSV Trackers 8–2 SSV finaaliin voitoin 3–0. Classic – Erä 23\. maaliskuuta Classic Erä 8–1 27\. maaliskuuta Erä Classic 6–7 29\. maaliskuuta Classic Erä 7–3 Classic finaaliin voitoin 3–0. === Pronssiottelu === Erä – Trackers 5\. huhtikuuta Erä Trackers 6–2 Erä voitti pronssia. === Loppuottelut === SSV – Classic 11\. huhtikuuta SSV Classic 5–2 13\. huhtikuuta Classic SSV 4–7 15\. huhtikuuta SSV Classic 9–1 SSV mestaruuteen voitoin 3–0. == Naiset == === Runkosarja === == Aiheesta muualla == * , otteluohjelma ja tulokset Luokka:Salibandyliigan kaudet Luokka:Salibandysarjojen kausi 2006–2007
Pertti Viinanen

Pertti Johannes Viinanen (9. huhtikuuta 1937 Ruokolahti – 31. lokakuuta 2012 Helsinki) oli suomalainen sosiaalidemokraattinen ammattiyhdistysjohtaja, joka toimi SAK:n puheenjohtajana 1980-luvulla. == Elämäkerta == Käytyään kansakoulun ja sen kaksivuotisen jatkokoulun Viinanen aloitti työelämässä aluksi metsätyömiehenä. Vuonna 1955 hän pääsi töihin ensin kärrääjäksi ja sitten trukinkuljettajaksi Enso-Gutzeitin Kaukopään tehtaille. Viinasen ammattiyhdistysura alkoi vuonna 1963, kun hänet valittiin luottamusmieheksi, ja myöhemmin hänestä tuli Paperiliiton toimitsija ja palkkasihteeri. Vuonna 1976 Viinanen valittiin SAK:n johtoon sen kolmanneksi puheenjohtajaksi, ja 1981 hänestä tuli SAK:n puheenjohtaja Pekka Oivion jäätyä eläkkeelle. Kun Viinasen puheenjohtajakausi päättyi 1990, hän joutui käymään läpi vaikean sydämen ohitusleikkauksen. Viinanen palasi leikkauksen jälkeen työelämään ja toimi Eläketiedotustoimiston toimitusjohtajana 1991–2000, minkä jälkeen hän jäi eläkkeelle. Viinanen kuoli lokakuussa 2012 Helsingin Terhokodissa. Hän sairasti kuollessaan syöpää. == Lähteet == * Pertti Viinasen 70-vuotispäivähaastattelu Demarissa (Internet Archive). === Viitteet === == Aiheesta muualla == * Pertti Viinasen muistokirjoitus Helsingin Sanomissa. * Luokka:Suomalaiset ammattiyhdistysjohtajat Luokka:Vuonna 1937 syntyneet Luokka:Vuonna 2012 kuolleet
Pure!

Pure! oli Extreme Duudsonit -teemainen energiajuoma. Kofeiini- ja tauriinipitoinen Pure!-energiajuoma tuli markkinoille maaliskuussa 2007. Pure! pakattiin 0,33L kiertotölkkiin, ja sen valmisti seinäjokelainen Mallaskosken panimo. Juoman valmistus on sittemmin lopetettu. == Aiheesta muualla == * Viralliset sivut * Pure! Extreme Duudsoneiden sivuilla * Mallaskoski Luokka:Suomalaiset energiajuomamerkit
Christopher Romberg

Christopher Romberg (s. 9. huhtikuuta 1981 Inkoo) on suomenruotsalainen laulaja, näyttelijä ja rumpali. Hän oli vuoden 1991 Tenavatähti-voittaja kappaleella "Sköna människor". Hänet tunnetaan myös Leijonakuningas- piirroselokuvan suomenkielisenä nuoren Simban ääninäyttelijänä. Tämän lisäksi hän näytteli Svenska Teaternin Oliver Twististä kertovassa musikaalissa.Sirpa Jäkkö: Tenavatähdestä teatteritähdeksi, Christopher Romberg. Koululainen 3/92. Romberg meni vuoden 2006 kesällä naimisiin Elna Gullin kanssa Fagervikin kirkossa.Mickelsson.net Christopher Romberg on alun perin kotoisin Barösundista ja hänellä on viisi sisarusta. Hän soittaa rumpuja karjaalaisessa kristillistä rockmusiikkia soittavassa Unity-yhtyeessä, jossa soittaa syntetisaattoria myös Christopherin pikkuveli Christo.Ruotuväki Heidän veljensä Christer Romberg, joka menestyi myös 2007 Suomen Idols -kilpailussa, on solistina Unity-yhtyeessä. Rombergin ensimmäinen ja toistaiseksi ainoa levy on ruotsinkielinen Stanna hos mig vuodelta 1992. Levyn 12 kappaleesta sovitti 11 muusikko Thomas Katter, sekä yhden edesmennyt kapellimestari Jaakko Salo. Levyllä on Rombergin Tenavatähti-voittokappale "Sköna människor" sekä kaksi kappaletta Oliver-musikaalista. ==Albumit== ===Stanna hos mig=== # # # # # # # # # # # # # == Dubbaukset == ==Lähteet== Luokka:Suomalaiset lapsinäyttelijät Luokka:Suomalaiset ääninäyttelijät Luokka:Suomalaiset rumpalit Luokka:Tenavatähti Luokka:Vuonna 1981 syntyneet Luokka:Elävät henkilöt
Kommagene

pienoiskuva|upright=0.68|Antiokhos I kättelee Heraklesta. Kommagene (, ) oli kuningaskunta, joka sijaitsi Eufratin yläjuoksulla. Kommagenen pääkaupunki oli Samosata. == Historia == Kommagene mainitaan jo assyrialaisissa teksteissä Assyrian liittolaisena. Vuonna 708 eaa. Sargon II liitti Kommagenen Assyriaan. Hellenistisellä ajalla Kommagene riistäytyi seleukidien hallinnasta vuonna 162 eaa. Kommagenen hellenistisistä hallitsijoista tärkein oli Antiokhos I Theos, joka hallitsi 69–40 eaa. Antiokhos I avusti Pompeiusta tämän sotiessa parthialaisia vastaan. Augustuksen aikana Kommagenestä tuli Rooman vasalli. Vuonna 17 Tiberius syrjäytti Antiokhos III:n, mutta Caligula asetti valtaistuimelle Antiokhos IV:n, joka hallitsi vuoteen 72. Vespasianus syrjäytti hallitsijasuvun viimeisen jäsenen. == Luettelo Kommagenen hallitsijoista == === Kommagenen satraapit === * Samos I, 290–260 eaa. * Arsames, 260–228 eaa. * Kserkses, 228–201 eaa. * Ptolemaios, 201–163 eaa. === Kommagenen kuninkaat === * Ptolemaios 163–130 eaa. * Samos II Theosebes Dikaios, noin 130–109 eaa. * Mithradates I Kallinikos, 109–69 eaa. * Antiokhos I Theos Dikaios Epifanes Filorhomaios Filhellen, 69–36 eaa. * Mithradates II, noin 36–20 eaa. * Antiokhos II, kuoli 29 eaa. * Mithradates III, 20–12 eaa. * Antiokhos III, 12 eaa. – 17 jaa. * Rooman vallan alla, 17–38 (osana Syrian provinssia) * Antiokhos IV Epifanes, 38–72 * Rooman vallan alla, 74– (osana Syrian provinssia) Luokka:Hellenistiset valtakunnat Luokka:Rooman valtakunnan alueet
Hard Luck Woman

Hard Luck Woman on hard rock -yhtye Kissin kappale ja single vuonna 1976 julkaistulta albumilta Rock and Roll Over. Kappaleen on säveltänyt Paul Stanley, joka olisi halunnut sen Rod Stewartin levytettäväksi, mutta tuottaja Eddie Kramer halusi sen Kissin levytettäväksi ja Peter Crissin laulettavaksi, joka omasi samantyylisen äänen kuin Stewart. Kappaleesta yritettiin tehdä samanlainen hittiballadi, kuin ”Beth” oli aikaisemmin samana vuonna ollut. Suunnitelma toimi osittain, vaikka siitä ei tullutkaan aivan yhtä suosittua kuin ”Bethistä”. Kuitenkin ”Hard Luck Woman” pääsi Yhdysvaltain Billboard Hot 100 -listalle saavuttaen sijan 15. Liveversio kappaleesta löytyy Kissin toiselta live-albumilta, Alive II:lta, vaikka myöhemmin saatiin selville, että kappale oli nauhoitettu studiossa ja yleisön äänet lisätty jälkikäteen. Country-laulaja Garth Brooks laulaa kappaleen vuonna 1994 julkaistulla Kissin tribuuttialbumilla Kiss My Ass. Singlen b-puolella on niin ikään Paul Stanleyn kirjoittama kappale ”Mr. Speed”, joka myös kuuluu Rock and Roll Over -albumille. ==Kappaleet== # # ==Lähteet== Luokka:Kissin kappaleet Luokka:Vuoden 1976 kappaleet
POV-Ray

POV-Ray (Persistence of Vision Raytracer) on vapaasti levitettävä säteenseurantaohjelma. Ohjelmaa ohjataan täsmäkielellä, jossa kuvataan näkymän esineet, pintamateriaalit, valonlähteet ja niin edelleen ohjelman ymmärtämällä merkintätavalla.https://www.povray.org/documentation/view/3.6.1/224/ Tämän jälkeen ohjelmalla tehdään eli renderöidään kuva. Yhden hyvälaatuisen kuvan tuottaminen säteenseurannalla kestää kauan. Hyvien asetelmien teko on myös aikaa ja taitoa vaativaa. POV-Ray lienee suosituin perinteinen säteenseurantaohjelma. POV-Ray kehittyi vanhemmasta DKB-Trace-ohjelmasta. POV- Rayta kehittää POV-Team ja julkaisee avoimena lähdekoodina. POV-Ray-ohjelmaan on myös kehitetty lukuisia apuohjelmia ja lisukkeita, kuten Moray- mallinnusohjelma. Brycen, 3D Studion, Real3D:n ja Mayan kaltaisia ohjelmia pidetään POV-Rayta helppokäyttöisempänä. Toisaalta muun muassa Blender- ohjelma tukee renderointia POV- Rayllä.http://wiki.povray.org/content/HowTo:Use_POV-Ray_with_Blender == Esimerkki POV Ray-kielestä == Tämä POV-koodi POV:lla ajettuna tuottaa keltaisen pallon syaanitaustalla. #include "colors.inc" // Valmiit värimääritykset background { color Cyan } // Tausta, väri syaani camera { // Kamera .. location <0, 2, -3> // Kameran paikka // eli sijainti pituus-, leveys- ja // korkeussuunnassa // Piste mistä katsotaan. look_at <0, 1, 2> // Piste mihin kamera katsoo } sphere { // pallon kuvaus alkaa tästä <0, 1, 2>, 2 // Pallon paikka <0,1,2> // ja läpimitta 2 texture { // Pallon pintarakenne alkaa tästä pigment { color Yellow } //pinta "pigmentti" // on väriltään keltainen } // ... pintarakenteen kuvaus loppuu tähän // Menee kiinni aaltosululla. } // ... pallon kuvaus loppuu tähän light_source // Valonlähde { <2, 4, -3> color White // Valonlähteen paikka <2,4,-3> // Valon väri on valkoinen } == Katso myös == *Säteenseuranta == Lähteet == == Aiheesta muualla == Luokka:Tietokonegrafiikka Luokka:Säteenseurantaohjelmat Luokka:Renderöintijärjestelmät Luokka:Täsmäkielet
Leaellynasaura

Leaellynasaura (nimen merkitys: "Leaellynin lisko") oli pienikokoinen, ornithopodeihin kuulunut kasvinsyöjädinosaurus. Se eli 118–110 miljoonaa vuotta sitten varhaisella liitukaudella Apt- ja Alba-vaiheella. Leaellynasauran fossiileja on löydetty Victoriasta, Australiasta. == Nimi == Leaellynasaura tarkoittaa "Leaellynin liskoa". Nimen osa Leaellyn tulee dinosauruksen löytäjien tyttären, Leaellyn Richin etunimestä. Nimen toinen osa saura tulee kreikan kielestä, ja tarkoittaa naaraspuolista liskoa. Nimi annettiin näin, koska Leaellyn Rich oli kerran pyytänyt, että joku dinosaurus nimettäisiin hänen mukaansa. Lajiepiteetti amicagraphica tarkoittaa sananmukaisesti "ystävämaalausta". Amica tulee latinan kielestä ja tarkoittaa ystävää. Tämä nimen osa annettiin victorialaisen museon ystävien mukaan. Graphica tarkoittaa latinaksi maalausta. Tämä nimen osa annettiin National Geographic Societyn mukaan ja heidän tuestaan australialaiselle paleontologialle. == Koko ja ulkonäkö == Leaellynasauran pituus oli 2–3 metriä ja paino arviolta kahdeksan kilogrammaa. Leaellynasauralla oli suuret silmät. Sen kallossa on suuret silmäkuopat, kuten muilla pienillä ornithopodeilla. Tämä osoittaa, että Leaellynasaura oli aktiivinen silloin, kun oli hämärää. Suurentuneilla silmillään Leaellynasaura saattoi kyetä käsittelemään vähäisen valon tasoja. Kolme kertaa ruumistaan pidemmällä hännällään Leaellynasauralla on tunnetuista linnunlantioisista dinosauruksista suhteellisesti pisin häntä. Häntä oli myös joustava. Käärimällä pitkän ja pörröisen hännän ruumiinsa ympärille, Leaellynasaura saattoi kestää kylmyyttä talven aikana. Koska Leaellynasaura eli napa-alueella, sillä oli todennäköisesti ihossa jonkinlaisia hiusmaisia säikeitä. == Kasvu == Leaellynasauran ja muiden pienten ornithopodien varhaisliitukautiset, Victoriasta löydetyt jalkaluut ovat kaikki erikokoisia. Luiden rakenteesta tutkijat ovat päätelleet, että nämä dinosaurukset, mukaan lukien Leaellynasaura, kasvoivat erittäin nopeasti ensimmäisen kolmen elinvuoden aikana. Tämän jälkeen kasvu hidastui ja vaihteli vuodenaikojen mukaan. == Fossiililöydöt == Leaellynasaurasta on löydetty useita yksilöitä, mukaan lukien osittainen luuranko ja kallo. Jäänteet löydettiin Australian Victoriassa vuonna 1989 Tom Richin ja Patricia Vickers- Richin toimesta. Leaellynasauran holotyyppi on osittainen kallo. == Elinympäristö == Leaellynasaura oli sopeutunut elämään varhaisen liitukauden antarktismaisissa olosuhteissa. Vaikka tuohon aikaan Etelämanner ei ollut jäistä joutomaata niin kuin nykyään, siellä eläneiden eliöiden saattoi silti pitää sopeutua pitkiin, pimeisiin kausiin ja siitä seuranneeseen ilmastoon, joka saattoi olla viileämpi kuin muualla sen ajan maailmassa. Talven aikana Aurinko ei saattanut nousta horisontin yläpuolelle viikkokausiin. == Muuta == Muita Australiasta löydettyjä dinosauruksia ovat muun muassa teropodi Australovenator, ankylosauri Minmi ja sauropodi Rhoetosaurus. == Lähteet == Luokka:Ornithopoda
Giuseppe Gabrielli

Giuseppe Gabrielli (26. helmikuuta 1903 Caltanissetta – 29. syyskuuta 1987 Torino) oli italialainen lentokonesuunnittelija. Hän suunnitteli muun muassa toiseen maailmansotaan osaa ottaneen Fiat G.50 -hävittäjälentokoneen. Gabrielli syntyi Caltanissettassa, Sisiliassa. Insinööriksi hän opiskeli Politecnico di Torinossa, Italiassa ja Aachenin teknillisessä korkeakoulussa, Saksassa, jälkimmäisessä professori Theodore von Karmanin oppilaana. Gabrielli aloitti lentokonesuunnittelijana Piaggion tehtaalla, mistä siirtyi vuonna 1931 Giovanni Agnellin pyynnöstä Fiat Aviazionelle. Siellä hän johti Fiatin lentoteknistä osastoa. Gabrielli suunnitteli 142 lentokonetta, joilla oli hänen sukunimensä mukaan G-kirjain tyyppinimessään. Fiat G.49 (koulukone), Fiat G.50, Fiat G.55, Fiat G.80 (ensimmäisiä italialaisia suihkukoneita), Aeritalia G.91 (Naton standardihävittäjä 1950-luvulla) ja Fiat G.222 ovat hänen suunnittelemiaan. Hän myös johti sen kuljetuskoneen suunnittelua, josta myöhemmin tuli C-27J Spartan. Luokka:Italialaiset lentokonesuunnittelijat Luokka:Vuonna 1903 syntyneet Luokka:Vuonna 1987 kuolleet
Naapurissa kummittelee 2

Naapurissa kummittelee 2 on vuonna 1987 ensi-iltansa saanut kauhuelokuva. Se on Naapurissa kummittelee -elokuvasarjan toinen osa. Elokuvan on ohjannut Ethan Wiley. ==Juoni== Nuori Jesse alkaa tehdä sukututkimusta ja saa tietää että hänen isoisoisänsä, on ollut varas ja oli myös varastanut arvokkaan kristallikallon, jossa kuuleman mukaan oli ollut taikavoimia. Jesse saa myös tietää, että kristallikallo haudattiin isoisoisän mukana. Eräänä yönä Jesse ja hänen ystävänsä Charlie menevät hautausmaalle ja päättävät kaivaa isoisoisän ylös ja varastaa haudasta taianomaisen kristallikallon. Jessen kaivaessa hautaa, joku tarttuu hänen kurkkuunsa. Pojat saavat tietää, että isoisoisä elääkin, eikä halua että kukaan kajoaa hänen kalloonsa. == Näyttelijät == ==Arvioita== Video-oppaassa vuodelta 1994 Naapurissa kummittelee 2 saa tähtien sijasta pommin, mikä vastaa sanallista arviota ”täysin epäonnistunut tekele”. == Lähteet == Luokka:Vuoden 1987 yhdysvaltalaiset elokuvat‎ Luokka:Yhdysvaltalaiset kauhukomediat Luokka:Kummitustaloelokuvat Luokka:Naapurissa kummittelee -elokuvat
Najjarin oireyhtymä

Najjarin oireyhtymä on peittyvästi periytyvä sairaus, joka kuvattiin vuonna 1973 ja jota on sen jälkeen havaittu maailmanlaajuisesti muutama tapaus. Sairaus aiheuttaa sukupuolielinten kehittymättömyyttä, synnynnäisen sydänvian ja kehitysvammaisuuden. Oireyhtymä johtaa monesti ennenaikaiseen menehtymiseen lapsuusiällä. Lisäoireina saattaa ilmetä esimerkiksi liikahikoilua ja hampaattomuutta. ==Lähteet== * Najjarin oireyhtymä :: Kehitysvammahuollon tietopankki Luokka:Oireyhtymät